CELEX: 62017TN0107
Language: hr
Date: 2017-02-16 00:00:00
Title: Predmet T-107/17: Tužba podnesena 16. veljače 2017. – Steinhoff i dr. protiv ESB-a

24.4.2017   
            
            
               HR
            
            
               Službeni list Europske unije
            
            
               C 129/24
            
         Tužba podnesena 16. veljače 2017. – Steinhoff i dr. protiv ESB-a
   (Predmet T-107/17)
   (2017/C 129/37)
   Jezik postupka: njemački
   
      Stranke
   
   
      Tužitelji: Frank Steinhoff (Hamburg, Njemačka), Ewald Filbry (Dortmund, Njemačka), Vereinigte Raiffeisenbanken Gräfenberg-Forchheim-Eschenau-Heroldsberg eG (Gräfenberg, Njemačka), Werner Bäcker (Rodgau, Njemačka), EMB Consulting SE (Mühital, Njemačka) (zastupnik: O. Hoepner, odvjetnik)
   
      Tuženik: Europska središnja banka
   
      Tužbeni zahtjev
   
   Tužitelji od Općeg suda zahtijevaju da tuženiku naloži isplatu sljedećih iznosa uvećanih za kamate od 5 postotnih bodova iznad osnovne primjenjive stope računajući od dana podnošenja tužbe:
   
               —
            
            
               tužitelju pod 1.: 314 000 eura;
            
         
               —
            
            
               tužitelju pod 2.: 54 950 eura;
            
         
               —
            
            
               tužitelju pod 3.: 2 355 000 eura;
            
         
               —
            
            
               tužitelju pod 4.: 303 795 eura;
            
         
               —
            
            
               tužitelju pod 5.: 750 460 eura.
            
         
      Tužbeni razlozi i glavni argumenti
   
   Predmetnom tužbom za naknadu štete tužitelji tuženiku stavljaju na teret povredu obveze koju je imao jer je u svom mišljenju od 17. veljače 2012. (CON/2012/12) koje se odnosi na vrijednosne papire koje je izdala i za koje jamči grčka država propustio ukazati na nezakonitost predloženog restrukturiranja grčkog javnog duga putem obvezne razmjene na temelju Zakona 4050/2012.
   U prilog osnovanosti tužbe tužitelji ističu četiri tužbena razloga.
   
               1.
            
            
               Prvi tužbeni razlog: neodgovarajuće ukazivanje na nezakonitost obveznog restrukturiranja u odnosu na načelo pacta sunt servanda, s obzirom na to da klauzule o izmjeni nisu mogle biti valjano naknadno unesene u postojeće obveze države.
            
         
               2.
            
            
               Drugi tužbeni razlog: neodgovarajuće utvrđenje učinka izvlaštenja iz prijedloga zakona Grčke, koji je predviđao obveznu razmjenu a da u zakonu nije bila predviđena primjerena naknada, što je povreda članka 17. stavka 1. druge rečenice Povelje Europske unije o temeljnim pravima
            
         
               3.
            
            
               Treći tužbeni razlog: neodgovarajuće ukazivanje na povredu članka 63. UFEU-a.
            
         
               4.
            
            
               Četvrti tužbeni razlog: neodgovarajuće ukazivanje na povredu članka 124. UFEU-a.